CELEX: 32018R0983
Language: sl
Date: 2018-07-11 00:00:00
Title: Izvedbena uredba Komisije (EU) 2018/983 z dne 11. julija 2018 o izdaji dovoljenja za benzojsko kislino kot krmni dodatek za manj pomembne vrste prašičev za pitanje in za reprodukcijo (imetnik dovoljenja DSM Nutritional Products Sp. z o. o.) (Besedilo velja za EGP.)

12.7.2018   
               
               
                  SL
               
               
                  Uradni list Evropske unije
               
               
                  L 176/17
               
            IZVEDBENA UREDBA KOMISIJE (EU) 2018/983
      z dne 11. julija 2018
      o izdaji dovoljenja za benzojsko kislino kot krmni dodatek za manj pomembne vrste prašičev za pitanje in za reprodukcijo (imetnik dovoljenja DSM Nutritional Products Sp. z o. o.)
      (Besedilo velja za EGP)
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
      ob upoštevanju naslednjega:
      
                  (1)
               
               
                  Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj.
               
            
                  (2)
               
               
                  V skladu s členom 7 Uredbe (ES) št. 1831/2003 je bil vložen zahtevek za izdajo dovoljenja za benzojsko kislino kot krmni dodatek za manj pomembne vrste prašičev za pitanje in za reprodukcijo. Zahtevku so bili priloženi zahtevani podatki in dokumenti iz člena 7(3) Uredbe (ES) št. 1831/2003.
               
            
                  (3)
               
               
                  Navedeni zahtevek zadeva dovoljenje za benzojsko kislino kot krmni dodatek za manj pomembne vrste prašičev za pitanje in za reprodukcijo ter njegovo uvrstitev v kategorijo dodatkov „zootehnični dodatki“.
               
            
                  (4)
               
               
                  Z Uredbo Komisije (ES) št. 1730/2006 (2) je bila odobrena uporaba navedenega dodatka kot krmnega dodatka za odstavljene pujske, z Uredbo Komisije (ES) št. 1138/2007 (3) njegova uporaba kot krmnega dodatka za prašiče za pitanje, z Izvedbeno uredbo Komisije (EU) 2016/900 (4) pa za svinje.
               
            
                  (5)
               
               
                  Evropska agencija za varnost hrane (v nadaljnjem besedilu: Agencija) je v mnenju z dne 28. septembra 2017 (5) navedla, da benzojska kislina pod predlaganimi pogoji uporabe nima škodljivega vpliva na zdravje ljudi ali na okolje ter da njegova uporaba lahko nekoliko zniža pH urina pri manj pomembnih vrstah prašičev. Ker pa se ne da sklepati o varnostnem razponu dodatka za pomembne vrste odstavljenih pujskov, Agencija ni mogla sklepa o varnosti ekstrapolirati na manj pomembne vrste odstavljenih pujskov. Zato je bilo ugotovljeno, da je dodatek varen za manj pomembne vrste prašičev za pitanje in za reprodukcijo. Agencija meni, da ni potrebe po posebnih zahtevah glede spremljanja po dajanju na trg. Potrdila je tudi poročilo o analizni metodi krmnega dodatka v krmi, ki ga je predložil referenčni laboratorij, ustanovljen z Uredbo (ES) št. 1831/2003.
               
            
                  (6)
               
               
                  Ocena benzojske kisline je pokazala, da so pogoji za izdajo dovoljenja iz člena 5 Uredbe (ES) št. 1831/2003 izpolnjeni. Zato bi bilo treba dovoliti uporabo navedenega pripravka, kakor je opredeljena v Prilogi k tej uredbi.
               
            
                  (7)
               
               
                  Ukrepi iz te uredbe so v skladu z mnenjem Stalnega odbora za rastline, živali, hrano in krmo –
               
            SPREJELA NASLEDNJO UREDBO:
      Člen 1
      Dodatek iz Priloge, ki spada v kategorijo dodatkov „zootehnični dodatki“ in funkcionalno skupino „drugi zootehnični dodatki“, se dovoli kot dodatek v prehrani živali v skladu s pogoji iz navedene priloge.
      Člen 2
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 11. julija 2018
         
            
               Za Komisijo
            
            
               Predsednik
            
            Jean-Claude JUNCKER
         
      
      
         (1)  UL L 268, 18.10.2003, str. 29.
      
         (2)  Uredba Komisije (ES) št. 1730/2006 z dne 23. novembra 2006 o izdaji dovoljenja za benzojsko kislino (VevoVitall) kot dodatka v krmi (UL L 325, 24.11.2006, str. 9).
      
         (3)  Uredba Komisije (ES) št. 1138/2007 z dne 1. oktobra 2007 o izdaji dovoljenja za novo uporabo benzojske kisline (VevoVitall) kot krmnega dodatka (UL L 256, 2.10.2007, str. 8).
      
         (4)  Izvedbena uredba Komisije (EU) 2016/900 z dne 8. junija 2016 o izdaji dovoljenja za benzojsko kislino kot krmni dodatek za svinje (imetnik dovoljenja DSM Nutritional Products Ltd) (UL L 152, 9.6.2016, str. 18).
      
         (5)  EFSA Journal 2017;15(10):5026.
      
         PRILOGA
         
                     Identifikacijska številka dodatka
                  
                  
                     Ime imetnika dovoljenja
                  
                  
                     Dodatek
                  
                  
                     Sestava, kemijska formula, opis, analizna metoda
                  
                  
                     Vrsta ali kategorija živali
                  
                  
                     Najvišja starost
                  
                  
                     Najnižja vsebnost
                  
                  
                     Najvišja vsebnost
                  
                  
                     Druge določbe
                  
                  
                     Datum poteka veljavnosti dovoljenja
                  
               
                     mg aktivne snovi/kg popolne krmne mešanice z vsebnostjo vlage 12 %
                  
               
                     
                        Kategorija zootehničnih dodatkov. Funkcionalna skupina: drugi zootehnični dodatki (znižanje pH urina)
                     
                  
               
                     4d210
                  
                  
                     DSM Nutritional Products Sp. z o. o.
                  
                  
                     benzojska kislina
                  
                  
                     
                        Sestava dodatka
                     
                     benzojska kislina (≥ 99,9 %)
                     
                        Lastnosti aktivne snovi
                     
                     benzenkarboksilna kislina, fenilkarboksilna kislina,
                     C7H6O2
                     
                     Št. CAS 65-85-0
                     Zgornja meja nečistoč:
                     
                                  
                              
                              
                                 ftalna kislina: ≤ 100 mg/kg
                              
                           
                                  
                              
                              
                                 bifenil: ≤ 100 mg/kg
                              
                           
                        Analizna metoda
                         (1)
                     
                     Za določanje količine benzojske kisline v krmnem dodatku:
                     
                                 —
                              
                              
                                 titracija z natrijevim hidroksidom (monografija Evropske farmakopeje 0066).
                              
                           Za določanje količine benzojske kisline v premiksih in krmnih mešanicah:
                     
                                 —
                              
                              
                                 tekočinska kromatografija z reverzno fazo z UV-detekcijo (RP-HPLC/UV) – metoda, ki temelji na standardu ISO9231:2008.
                              
                           
                  
                     manj pomembne vrste prašičev za pitanje in za reprodukcijo
                  
                  
                     —
                  
                  
                     5 000 
                  
                  
                     5 000 
                  
                  
                     
                                 1.
                              
                              
                                 V navodilih za uporabo dodatka in premiksov se navedejo pogoji skladiščenja in obstojnost pri toplotni obdelavi.
                              
                           
                                 2.
                              
                              
                                 Dodatek se ne sme uporabljati z drugimi viri benzojske kisline ali benzoatov.
                              
                           
                                 3.
                              
                              
                                 V navodilih za uporabo dopolnilnih krmnih mešanic je treba navesti: „Manj pomembne vrste prašičev za pitanje in za reprodukcijo se ne smejo krmiti z dopolnilnimi krmnimi mešanicami, ki vsebujejo benzojsko kislino. Dopolnilne krmne mešanice za svinje je treba temeljito zmešati z drugimi posamičnimi krmili v dnevnem obroku.“
                              
                           
                                 4.
                              
                              
                                 Nosilci dejavnosti poslovanja s krmo zaradi morebitnih tveganj, ki izhajajo iz uporabe dodatka in premiksov, za uporabnike določijo postopke varnega ravnanja in organizacijske ukrepe. Kadar navedenih tveganj s takimi postopki in ukrepi ni mogoče odpraviti ali čim bolj zmanjšati, se dodatek in premiksi uporabljajo z osebno zaščitno opremo, vključno z zaščito za oči in zaščito za kožo.
                              
                           
                  
                     1. avgust 2028
                  
               
            (1)  Podrobnosti o analiznih metodah so na voljo na naslovu referenčnega laboratorija: https://ec.europa.eu/jrc/en/eurl/feed-additives/evaluation-reports.